Bevernylon

Bevernylon er et tett tekstil bestående av nylon og bomull.Bevernylon. (2010, 5. januar). I Store norske leksikon. Hentet 13. januar 2017 fra https://snl.no/bevernylon. Tekstilet er en femskaft sateng der renningen (varpen) består av kraftig nylon, og som danner rettsiden, mens det ruede innslaget (veften) av bomull utgjør innsiden. Forskjellen på retten og vrangen skaper et slitesterkt stoff som også har god skittmotstand, samtidig som den har en relativt stor behagelighet ved bruk.

Bevernylon har fått konkurranse fra belagte tekniske stoffer som har mindre slitestyrke, men bedre bruksegenskaper. Bevernylon er mye brukt i barneklær og arbeidsklær grunnet sin slitestyrke og relative behagelighet.

 Referanser 

Kategori:Tekstiler